Ole Mose Nielsen har gennemført syv marathons, svømmet over Gibraltrarstrædet og nu besteget Mount Everst. På torsdag vender han hjem til Danmark til familien i Hadsund.

Når 32-årige Ole Mose Nielsen vender tilbage til Danmark på torsdag, efter at have besteget Mount Everst, venter familien med en vaskeægte bjergkage. - Den er inspireret fra Rosa i Rouladekage. Så Nathalie (Oles datter, red.) mente, han skulle have en bjergkage - så den laver vi i morgen, siger mor Susanne Mose. Mens Ole Mose Nielsen har været i Nepal, er Nathalie blevet passet hos farmor og farfar. Her er der konstant tjekket hjemmesider, blog og Facebook for at få de nyeste detaljer. - Jeg sagde, jeg ikke skulle bekymre mig unødigt, men jeg måtte sluge mine ord. Jeg var så skækslagen - og han har lovet mig, at han aldrig klatrer højere end vores hus igen. Det er jo livsfarligt, siger Susanne Mose.